Diari Oficial de la Generalitat Valenciana


Sumari del DOGV 7808, del 17-06-2016 (2016/4097)

Notificació de la sentència dictada en el procediment ordinari número 2175/2012.
--------------------------------------------------------------------------------

### Dades del document

Número de DOGV
:   7808

Data del DOGV
:   17-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4097


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 2175/2012. [2016/4097]  
Procediment ordinari número 002175/3960-DH  
NIG: 03081-79-3-9509-5242015.  
Demandant: Juan Pierre Greneche.  
Procuradora: Matilde Galiana Sanchís.  
Demandat: Fiwi, SA.  
Procurador/a: -  
Ana Isabel Galiana Lara, secretària del Jutjat de Primera Instància número 1 de Benidorm, que en les actuacions a què es fa referència, a instàncies de la procuradora Matilde Galiana Sanchís, en nom i representació de Juan Pierre Greneche, contra Fiwi, SA, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 00453/2015  
Benidorm, 19 de gener de 2015  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 2175/7467-PK, i en nom del rei dicte aquesta resolució, amb fonament en els següents:  
[...]  
Dispositiva  
Primer. Estime íntegrament la demanda interposada per Jean Pierre Greneche, representat per la procuradora la senyora Galiana Sanchís, i declare que l'immoble, habitatge lletra F, escala segona, planta 6a, de l'edifici Hannibal II, siti a l'avinguda de la Marina Baixa, número 13, cala de Finestrat, i que és la finca número 4222 del Registre de la Propietat número 1 de la Vila Joiosa, Alacant, inscrita al tom 403, llibre 28, foli 143, i de què és titular registral la demandada, la mercantil Fiwi, SA, venedora de l'immoble a l'actor, i la descripció registral d'aquest immoble es conté en el fonament de dret primer d'aquesta resolució, li pertany en ple domini, pel fet d'haver-lo adquirit per títol de compravenda, atorgada en contracte privat de data mitjançant contracte privat d'1 d'abril de 1974 a la demandada Fiwi, SA; condemne la demandada a ajustar-se a aquesta declaració, així com a atorgar a favor de l'actora, si així és sol·licitat en execució d'aquesta sentència, escriptura notarial que eleve a document públic l'esmentat document privat d'adquisició, en el termini màxim d'un mes comptador des de la data de notificació d'aquesta resolució; amb l'advertència que la seua negativa a l'atorgament la suplirà aquest tribunal, que atorgarà l'esmentat document públic amb les formalitats legals; i ordene la cancel·lació de les inscripcions registrals contradictòries de la del declarat domini de l'actora, realitzat per aquesta resolució, que bé podria ser títol suficient per a la inscripció.  
  
  
Segon. Condemne a costes la demandada.  
Expediu-ne un testimoniatge i uniu-lo a les actuacions, i incloeu-ne l'original en el llibre de sentències.  
Notifiqueu aquesta resolució a les parts que s'han personat en el termini dels cinc dies següents al de la data d'aquesta notificació, i feu-los saber que no és ferma i que, en contra, s'hi pot interposar un recurs d'apel·lació per a davant l'Audiència Provincial d'Alacant, i que cal, si és el cas, presentar un escrit de preparació del recurs en aquest jutjat en el termini dels 20 dies següents a la notificació, amb la citació de la resolució recorreguda, on es manifeste la voluntat de recórrer-hi i contenint les al·legacions en què en fonamente la impugnació (art. 458 LEC).  
  
Igualment, es fa saber a les parts que, per a la interposició del recurs d'apel·lació abans indicat, a més a més és necessària la consignació en el compte d'aquest jutjat del dipòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en la quantitat de 50 euros. I també la liquidació de la taxa que pertoque per l'aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de Justícia i de l'Institut Nacional de Toxicologia i Ciències Forenses (BOE 280, 21.11.2012).  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. La sentència anterior ha sigut donada, llegida i publicada pel magistrat jutge que la subscriu, mentre celebrava audiència pública en el dia d'avui. En done fe.»  
  
I perquè valga de notificació als demandats rebels, Fiwi, SA, expedisc aquest edicte.  
  
Benidorm, 31 de juliol de 2015.- La secretària judicial: Ana Isabel Galiana Lara.